### 7.     Orientering om arbejde med boringsnære beskyttelsesområder (BNBO)

**Åbent**

Sagsnr.: 326-2014-124305     J.nr.: 09.08.00           Dokumentnr.:
326-2020-273891

**Sagstype**

Orientering.

**Resume og sagens baggrund**

Parterne bag Timmy Hansen
2017-2021 har pålagt kommunerne at nedbringe risikoen for pesticidforurening af
grundvandet omkring almene vandforsyningsboringer. Aftalen betyder, at
kommunerne inden udgangen af 2022 skal gennemgå alle Boringsnære
Beskyttelsesområder (BNBO) og vurdere behovet for yderligere indsatser.
Herefter skal kommunen og vandværkerne forsøge at indgå frivillige aftaler om
pesticidfri drift.

**Indstillinger**

Chefen for Plan, Byg og Miljø
indstiller, at orienteringen tages til efterretning.

**Behandling**

Teknik- og Miljøudvalget.

**Sagsfremstilling**

Rundt om alle indvindingsboringer
er der en 25 meter beskyttelseszone. Denne zone er muligvis ikke tilstrækkelig,
og derfor har Staten udpeget boringsnære beskyttelsesområder (BNBO) omkring
alle boringer til almen vandforsyning. Indenfor BNBO er der en øget risiko for
en forurening af grundvandet selv ved regelret brug af godkendte pesticider, og
specielt ved uheld.

Teknik og miljøudvalget er
tidligere blevet orienteret om arbejdet den 8. august 2019. Kommunerne skal,
inden udgangen af 2022, gennemgå BNBO med henblik på at vurdere behovet for
indsatser til beskyttelse af nuværende og fremtidige drikkevandsinteresser mod
fare fra forurening fra erhvervsmæssig anvendelse af pesticider.

Vurdering for behov af indsatser
foretages ud fra følgende parametre, som er udarbejdet sammen med de øvrige
kommuner i [adresse]. Modellen indeholder følgende vurderingspunkter:

·
Vurdering af vandindvindingens
forsyningsmæssige betydning

·
Konstatering af arealanvendelsen
indenfor BNBO

·
Vurdering af vandindvindingens
forsyningsstruktur

·
Sårbarhedsvurdering af faren for
forurening af indvindingsboringen ved erhvervsmæssig anvendelse af pesticider

·
Vurdering af forureningsrisikoen af
indvindingsboringen ved spild af pesticider

Ved gennemgang af disse punkter,
for hvert BNBO, kan det vurderes, om der er behov for indsatser til beskyttelse
af nuværende og fremtidige drikkevandsinteresser. I de tilfælde hvor det
vurderes at der ikke er behov for indsatser i et BNBO, skal Staten underrettes
om årsagen.

Administrationen vurderer at
modellen dækker det lovmæssige krav, og arbejder derfor på et udkast for
BNBOerne i Kalundborg Kommune til politisk beslutning ultimo 2020/primo 2021.

Tillægsaftalen af 11. januar 2019
giver også kommunerne en opgave med, i så vidt omfang som muligt, at afsøge
mulighederne for frivillige aftaler omkring pesticidfri drift indenfor BNBO.
Dialogmøder mellem landbrug og vandværker igangsætter arbejdet når
risikovurdering er slut. Teknik og Miljøudvalget bliver orienteret.

**Økonomiske konsekvenser**

Ingen.